**תקציר**

במהלך השנים שמאז קום המדינה והמפגש בין עולי צפון אפריקה ואסיה ועולי אירופה ואמריקה, נושא הפער העדתי תפס מקום משמעותי בסוציולוגיה הישראלית. במקביל להתפתחויות ולשינויים, החל תהליך של נישואים בינעדתיים ונוצרה קבוצה של יהודים ממוצא מעורב. מעט מאוד מחקרים עסקו בקבוצה זו, הצפויה בעתיד הלא רחוק להפוך לקבוצה הגדולה ביותר בחברה היהודית בישראל.

מטרות מחקר זה הן לאמוד את שיעור המעורבים בחברה, לאפיין את הנישואים המעורבים מבחינת התאמתם לתיאוריות הנוגעות לנישואים בינעדתיים (תיאוריית ההמרה, האוניברסליות וההתבוללות הסלקטיבית), לבחון את מיקומם החברתי של המעורבים על מדדים סוציו-אקונומיים, ואת זהותם העדתית בהשוואה לקבוצות האשכנזים והמזרחים וכן לבחון הבדלים בתוך קבוצה זו על ידי השוואה בין קבוצות בחלוקה לפי מוצא ההורים (אב מזרחי/אשכנזי). לסיום נעשה ניסיון לאמוד את שיעור לידות המעורבים מכלל הלידות של יהודים בישראל בדור הבא.

הניתוחים במחקר זה מתבססים על הגל השביעי של הסקר החברתי של האיחוד האירופאי (ESS) בישראל. נתוניו נאספו בשנת 2015 ולשאלות הסקר התווספו לבקשתנו שאלות לגבי ארץ לידת סבא וסבתא מכל צד על מנת שניתן יהיה לזהות באופן מדויק את מוצא המרואיינים.

מממצאי המחקר עולה כי המעורבים מהווים כיום 17% אחוז מהחברה היהודית בישראל (22% מילדי ישראל). נמצא דמיון רב לתיאוריות ההמרה והאוניברסליות, מתוך בחינת רמת השכלת הורי המעורבים. עולה כי המזרחים\ות הנישאים לאשכנזים\ות משכילים יותר ממקביליהם הנישאים למזרחים\ות, וכך, שיעור ההשכלה הגבוהה בקרב הורי המעורבים גבוה מאוד, ובעיקר ניכר הדבר בקבוצה שבה האב אשכנזי והאם מזרחית. מבחינת המאפיינים הסוציו-אקונומיים, הממצא המעניין ביותר הוא ההבדל הבולט בתוך קבוצת המעורבים. הקבוצה שבה האב אשכנזי השיגה במרבית המדדים את הקבוצה האשכנזית ואילו הקבוצה שבה האב מזרחי נמצאת בתווך בין האשכנזים למזרחים. לעומת זאת, כאשר נבחנה הזהות הסובייקטיבית של המעורבים, נמצא כי הנטייה של המעורבים לזהות מזרחית בולטת יותר, אפילו בקרב הקבוצה בה האב אשכנזי, וסביר להניח שבחלקה הגדול נושאת שם משפחה המזוהה כאשכנזי.

תוכן

[מבוא 5](#_Toc467715707)

[סקירת ספרות 9](#_Toc467715708)

[1. היטמעות קבוצות אתניות בחברה - רקע 9](#_Toc467715709)

[2. נישואים בינעדתיים - רקע ותיאוריות 14](#_Toc467715710)

[3. נישואים בינעדתיים בישראל 19](#_Toc467715711)

[ריבוד אתני ומעמדי בישראל 21](#_Toc467715712)

[4. מטרות המחקר 22](#_Toc467715713)

[מתודולוגיה 23](#_Toc467715714)

[ממצאים 26](#_Toc467715715)

[1. התפלגות המעורבים בחברה 26](#_Toc467715716)

[2. השוואה על בסיס השכלה והשכלת ההורים 29](#_Toc467715717)

[3. מעמד סוציו-אקונומי 34](#_Toc467715718)

[4. תפיסת המוצא הסובייקטיבי 38](#_Toc467715719)

[5. עמדות 42](#_Toc467715720)

[6. ניבוי שיעור המעורבים בעתיד 44](#_Toc467715721)

[7. סיכום ודיון 49](#_Toc467715722)

[ביבליוגרפיה 56](#_Toc467715723)